
       REPUBLIKA HRVATSKA
       ŠIBENSKO-KNINSKA ŽUPANIJA
       OPĆINA BILICE
       JEDINSTVENI UPRAVNI ODJEL
       

   KLASA: 550-02/25-01/1
   URBROJ: 2182-19-25-1
   Bilice, 20. listopada 2025.      

JAVNI POZIV
korisnicima zajamčene minimalne naknade koji se griju
na drva u 2025. godini

	Sukladnu članku 289. Zakona o socijalnoj skrbi („Narodne novine“ broj 18/22, 46/22, 119/22, 71/23, 156/23 i 61/25), dio troškova stanovanja koji se odnosi na troškove ogrijeva korisnika zajamčene minimalne naknade, samac odnosno kućanstvo, koji se grije na drva osigurava se iz sredstava državnog proračuna.
	Sukladno točci V. Odluke o kriterijima i mjerilima za financiranje troškova stanovanja te iznosu sredstava za pojedinu jedinicu lokalne samouprave za 2025. godinu („Narodne novine“ broj 151/24), mjerilo za financiranje troškova stanovanja se odnosi na troškove ogrijeva korisnika koji se griju na drva je iznos od 160,00 € po korisniku zajamčene minimalne naknade.
	Slijedom prethodno navedenom pozivaju se korisnici kojima je rješenjem Hrvatskog zavoda za socijalni rad – Područni ured Šibenik, utvrđeno pravo na zajamčenu minimalnu naknadu, a koji se griju na drva, da do 07. studenog 2025. godine podnesu zahtjev za ostvarivanje prava na pomoć za podmirenje troškova ogrijeva u 2025. godini, koji se može preuzeti na službenim stranicama Općine Bilice ili u zgradi Općine Bilice, svakim radnim danom od 08:00 do 15:00 sati.

Uz zahtjev se obvezno prilažu:
· preslika rješenja/potvrde o priznavanju prava na zajamčenu minimalnu naknadu odnosno zadnji odrezak isplate zajamčene minimalne naknade,
· preslika osobne iskaznice,
· preslika kartice tekućeg/žiro računa (u koliko posjeduju)
· pisana izjava korisnika da se u kući/stanu grije na drva.

Popunjeni zahtjev sa pripadajućom dokumentacijom predaje se u zgradi Općine Bilice, svakim radnim danom od 08:00 do 15:00 sati do 07. studenog 2025. godine.

